MUNICIPIUL CRAIOVA

CONSILIUL LOCAL AL MUNICIPIULUI CRAIOVA




HOTĂRÂREA NR. ​472
privind modificarea Regulamentului referitor la stabilirea unor măsuri pentru gospodărirea municipiului Craiova, precum şi stabilirea, constatarea şi sancţionarea faptelor care constituie contravenţii, aprobat prin Hotărârea Consiliului Local al Municipiului Craiova nr.107/2021
 Consiliul Local al Municipiului Craiova, întrunit în şedinţa ordinară din data de 27.11.2025;

Având în vedere referatul de aprobare nr.374730/2025, raportul nr.379868/2025 întocmit de Direcţia Servicii Publice și raportul de avizare nr.383901/2025 întocmit de Direcţia Juridică, Asistenţă de Specialitate şi Contencios Administrativ prin care se propune modificarea Regulamentului referitor la stabilirea unor măsuri pentru gospodărirea municipiului Craiova, precum şi stabilirea, constatarea şi sancţionarea faptelor care constituie contravenţii, aprobat prin Hotărârea Consiliului Local al Municipiului Craiova nr.107/2021 și avizele nr.39/2025 al Comisiei I-Buget Finanţe, Studii, Prognoze şi Administrarea domeniului, nr.33/2025 al Comisiei III-Servicii Publice, Liberã Iniţiativã şi Relaţii Internaţionale şi nr.41/2025 al Comisiei V-Juridică, Administraţie Publică şi Drepturi Cetăţeneşti;

În conformitate cu prevederile Ordonanţei Guvernului nr.21/2002 privind gospodărirea localităţilor urbane şi rurale, cu modificările și completările ulterioare, Ordonanţei Guvernului nr.2/2001 privind regimul juridic al contravenţiilor, cu modificările și completările ulterioare și Legii nr.52/2003 privind transparenţa decizională, cu modificările și completările ulterioare;

În temeiul art.129 alin.2 lit. d coroborat cu alin.7 lit. n, art.139 alin.3 lit. h, art.154 alin.1 şi art.196 alin.1 lit. a din Ordonanţa de Urgenţă a Guvernului nr.57/2019 privind Codul administrativ, cu modificările și completările ulterioare;
HOTĂRĂŞTE:
Art.1. Se aprobă modificarea art.24 alin.1 din Regulamentul privind stabilirea unor măsuri pentru gospodărirea municipiului Craiova, precum şi stabilirea, constatarea şi sancţionarea faptelor care constituie contravenţii, aprobat prin Hotărârea Consiliului Local al Municipiului Craiova nr.107/2021 și va avea următorul conținut:
           „Art.24.(1). a) Se interzice creșterea animalelor și păsărilor, cu excepția animalelor de companie, a albinelor, a păsărilor de expoziție și a porumbeilor implicați în activități columbofile, în municipiul Craiova.” 

  b) Se interzice creșterea unui număr mai mare de 2 câini sau 2 pisici într-un apartament; puii nou-născuți proveniți de la animalele de companie deținute legal, pot fi păstrați în locuință, până la încheierea perioadei de alăptare, 3 luni de la naștere, fără a fi luaţi în considerare.”
Art.2. Primarul Municipiului Craiova, prin aparatul de specialitate: Serviciul  Administraţie Publică Locală și Relații cu Consiliul Local, Direcţia Servicii Publice, Poliția Locală a Municipiului Craiova, ECO URBIS Craiova S.R.L., S.C. Salubritate Craiova S.R.L., R.A.T. SRL și S.C. Pieţe şi Târguri Craiova S.R.L. vor aduce la îndeplinire prevederile prezentei hotărâri.

